CELEX: 32020R2206
Language: hr
Date: 2020-12-22 00:00:00
Title: Provedbena uredba Komisije (EU) 2020/2206 оd 22. prosinca 2020. o izmjeni Priloga I. Uredbi (EZ) br. 119/2009 u pogledu unosa za Ujedinjenu Kraljevinu na popisu trećih zemalja ili njihovih dijelova iz kojih je odobreno unošenje pošiljaka mesa divljih leporida, određenih divljih kopnenih sisavaca i kunića iz uzgoja u Uniju (Tekst značajan za EGP)

28.12.2020   
               
               
                  HR
               
               
                  Službeni list Europske unije
               
               
                  L 438/15
               
            
         PROVEDBENA UREDBA KOMISIJE (EU) 2020/2206
         оd 22. prosinca 2020.
         o izmjeni Priloga I. Uredbi (EZ) br. 119/2009 u pogledu unosa za Ujedinjenu Kraljevinu na popisu trećih zemalja ili njihovih dijelova iz kojih je odobreno unošenje pošiljaka mesa divljih leporida, određenih divljih kopnenih sisavaca i kunića iz uzgoja u Uniju
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezin članak 8. uvodnu rečenicu, članak 8. točku 1. prvi podstavak, članak 8. točku 4. te članak 9. stavak 4. uvodnu rečenicu i točku (c),
         budući da:
         
                     (1)
                  
                  
                     Uredbom Komisije (EZ) br. 119/2009 (2) utvrđuju se uvjeti javnog zdravlja i zdravlja životinja te uvjeti certificiranja za unošenje pošiljaka određenog mesa divljih leporida, divljih kopnenih sisavaca i kunića iz uzgoja u Uniju. Konkretno, u dijelu 1. Priloga I. Uredbi (EZ) br. 119/2009 navedene su treće zemlje i njihovi dijelovi iz kojih je odobreno unošenje takvih pošiljaka u Uniju.
                  
               
                     (2)
                  
                  
                     Ujedinjena Kraljevina pružila je potrebna jamstva koja se zahtijevaju Uredbom (EZ) br. 119/2009 kako bi se Ujedinjena Kraljevina uvrstila na popis iz dijela 1. Priloga I. toj uredbi nakon isteka prijelaznog razdoblja predviđenog Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”), ne dovodeći u pitanje primjenu prava Unije na Ujedinjenu Kraljevinu i u Ujedinjenoj Kraljevini u vezi sa Sjevernom Irskom u skladu s člankom 5. stavkom 4. Protokola o Irskoj/Sjevernoj Irskoj uz Sporazum povlačenju u vezi s Prilogom 2. tom protokolu. Uzimajući u obzir jamstva koja je pružila Ujedinjena Kraljevina, tu bi treću zemlju trebalo uvrstiti u dio 1. Priloga I. Uredbi (EZ) br. 119/2009.
                  
               
                     (3)
                  
                  
                     Prilog I. Provedbenoj uredbi (EZ) br. 119/2009 trebalo bi stoga na odgovarajući način izmijeniti.
                  
               
                     (4)
                  
                  
                     Budući da prijelazno razdoblje predviđeno Sporazumom o povlačenju završava 31. prosinca 2020., ova bi se Uredba trebala primjenjivati od 1. siječnja 2021.
                  
               
                     (5)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Dio 1. Priloga I. Uredbi (EZ) br. 119/2009 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu trećeg dana od dana objave u Službenom listu Europske unije.
            Primjenjuje se od 1. siječnja 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 22. prosinca 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 18, 23.1.2003., str. 11.
         
         
            (2)  Uredba Komisije (EZ) br. 119/2009 od 9. veljače 2009. o utvrđivanju popisa trećih zemalja ili njihovih dijelova za uvoz mesa divljih leporida, određenih divljih kopnenih sisavaca i kunića iz uzgoja u Zajednicu ili njegov provoz kroz Zajednicu te zahtjeva za veterinarsko certificiranje (SL L 39, 10.2.2009., str. 12.).
      
      
         
            PRILOG
            Dio 1. Priloga I. Uredbi (EZ) br. 119/2009 mijenja se kako slijedi:
            
                        1.
                     
                     
                        nakon unosa za Rusiju umeće se sljedeći unos za Ujedinjenu Kraljevinu:
                        
                                    „Ujedinjena Kraljevina (*)
                                 
                                 
                                    GB
                                 
                                 
                                    WL
                                 
                                 
                                     
                                 
                                 
                                    RM
                                 
                                 
                                     
                                 
                                 
                                    WM
                                 
                                 
                                    ”
                                 
                              
                  
                        2.
                     
                     
                        sljedeća napomena o unosu za Ujedinjenu Kraljevinu dodaje se na kraju popisa trećih zemalja i njihovih dijelova te dodatnih jamstava:
                        
                                    „(*)
                                 
                                 
                                    U skladu sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, a posebno s člankom 5. stavkom 4. Protokola o Irskoj/Sjevernoj Irskoj u vezi s Prilogom 2. tom protokolu, za potrebe ovog Priloga upućivanja na Ujedinjenu Kraljevinu ne uključuju Sjevernu Irsku.”